झीरम षडयंत्र की जांच की मांग पर रमन सिंह तिलमिला क्यों जाते हैं : कांग्रेस - CHHATTISGAH.CO
Home छत्तीसगढ़ झीरम षडयंत्र की जांच की मांग पर रमन सिंह तिलमिला क्यों जाते...
झीरम षडयंत्र की जांच की मांग पर रमन सिंह तिलमिला क्यों जाते हैं : कांग्रेस
रायपुर। झीरम में हुए राजनीतिक नरसंहार के पीछे हुए षडयंत्र की जांच की मांग पर पूर्व मुख्यमंत्री रमन सिंह एक बार फिर तिलमिला गए हैं। उनकी इस तिलमिलाहट पर छत्तीसगढ़ प्रदेश कांग्रेस के प्रवक्ता सुशील आनंद शुक्ला ने कहा है कि अपने शासन काल में तो रमन सिंह ने षडयंत्र की जांच करवाई नहीं और अब जब राज्य सरकार इसकी जांच करना चाहती है, तो वे तिलमिला रहे हैं। उन्होंने कहा है कि इस तिलमिलाहट के पीछे कुछ तो वजह होगी। कांग्रेस प्रवक्ता ने कहा है कि रमन सिंह जब यह पूछ रहे हैं कि राज्य द्वारा गठित एसआईटी क्या एनआईए और न्यायिक आयोग से बड़ी है, तो वे कांग्रेस के उस आरोप को अंदेखा कर रहे हैं।
एनआईए ने षडयंत्र की जांच की नहीं और न्यायिक आयोग की कार्यसूची में षडयंत्र की जांच है ही नहीं। शुक्ला ने पूछा है कि क्या वजह है कि केंद्र में भाजपा की सरकार आने के बाद एनआईए की जांच की दिशा बदल गई और षडयंत्र की जांच को छोड़ दिया गया और क्यों रमन सिंह सरकार ने न्यायिक आयोग को षडयंत्र की जांच करने का जिम्मा नहीं दिया? रमन सिंह के बयान पर सवाल खड़ा करते हुए शुक्ला ने पूछा है कि यदि रमन सिंह एनआईए की तरफ़दारी कर रहे हैं तो वे बताएं कि अदालत और अपनी वेबसाइट पर जांच पूरी होने की बात कहने के बाद एनआईए अब किस बात की जांच कर रहा है? एनआईए को फिर से जांच शुरु करने की बात क्यों सूझी? सबूत पेश करने के सवाल पर उन्होंने कहा है कि जांच करने वाली एजेंसी जब मुख्य षडयंत्रकारियों का ही नाम हटा देगी, किसी से बयान ही नहीं लेगी, किसी को गिरफ़्तार ही नहीं करेगी तो सबूत किसके सामने पेश करेगी कांग्रेस? उन्होंने कहा कि रमन सिंह 15 साल प्रदेश के मुख्यमंत्री रहे हैं और वे समझते होंगे कि संवेदनशील मामलों पर सबूत सार्वजनिक तो नहीं किए जा सकते।
अगर उन्होंने केंद्र पर दबाव बनाकर सीबीआई जांच शुरु करवा दी होती तो कई षडयंत्रकारी इस समय जेल की सलाखों के पीछे होते। लेकिन वे तो दो साल जानकारी छिपाकर बैठे रहे। शुक्ला ने कहा है कि अगर रमन सिंह का दामन बेदाग है, उनका मन साफ़ है और वे सच में चाहते हैं कि सच सामने आए तो वे केंद्र सरकार से कहें कि सीबीआई जांच हो ही जाए या फिर राज्य की एसआईटी को जांच करने दिया जाए और एनआईए दस्तावेज़ एसआईटी को सौंप दे। ये सब उनसे न हो सके तो कम से कम रमन सिंह इतना तो करें कि राज्य की जांच में एनआईए के अडंगे बंद करवा दें।
Previous article12 वी में 4 रैंक- अमलीपदर के लाल सौरभ साहू ने गरियाबंद को किया गौरवान्वित
Next articleपैन और आधार कार्ड से जुड़े इस काम को जून के इस तारीख तक करना होगा पूरा, नहीं तो होगा नुकसान
फेक न्यूज पर गृह मंत्रालय की संस्था ने जारी की रिपोर्ट,...
BIG BREAKING: प्रदेश में कोरोना वायरस से 6 हजार लोगों की...
कोरोना के चलते टला मानवरहित गगनयान मिशन, इस साल नहीं भरेगा...
महिला आयोग ने शुरू किया घरेलू हिंसा के शिकायत के लिए...
स्क्रीनिंग कमेटी की बैठक में दावेदारों ने दिखाई ताकत* *लाव...
महाकोशल, कलम का कौशल - September 15, 2018
ग्राम घटोली एवं खैरी में मनरेगा कार्य का आकस्मिक निरीक्षण- श्री...
महाकोशल, कलम का कौशल - May 12, 2018